Cabinet noir
Store norske leksikon,Historie,Verdens historie og samtidshistorie,Europa,Frankrikes historie
Cabinet noir var et hemmelig kontor som ble opprettet under Ludvig 14, muligvis av Colbert, for å åpne brev og skaffe regjeringen politiske opplysninger, samtidig som postverket ble til et monopol.
Kontoret ble stadig oftere kritisert på 1700-tallet, og under den franske revolusjonen ble det avskaffet en kort stund (1789) for å bli gjenopprettet allerede i 1792 under den første franske republikk. En ny reform av det franske postverket i 1848 gjorde i prinsippet slutt på Cabinet noir.I 1913 ble renseignements generaux, det franske politiets hemmelige tjenester, opprettet. Det erstattet langt på vei Cabinet noir. Uttrykket har også vært brukt om tilsvarende institusjoner og fremgangsmåter i andre land. Les mer i Store norske leksikon Ludvig 14 Versailles statsoverhoder i Frankrike Frankrikes historie (1300-1789)